L 177/86
DA
Den Europæiske Unions Tidende
12.7.2023
(148) EU-forbruget udviklede sig således:
Tabel 2
EU-forbrug (ton) 2019
2020
2021
Undersøgelsesperiode
Samlet EU-forbrug
[70 000-75 000]
[42 000-46 000]
[44 000-48 000]
[47 000-51 000]
Indeks (2019 = 100)
100
60
63
68
Kilde: Klagen, spørgeskemabesvarelse fra klageren og de samarbejdsvillige eksporterende producenter og Eurostat.
(149) EU-forbruget faldt med 32 % i den betragtede periode.
Efter et indledende stort fald på 40 % i 2020 steg forbruget igen en del i de følgende år.
Faldet i 2020 faldt sammen med det år, hvor Unionen blev hårdest ramt af covid19-pandemien og kan i vid udstrækning tilskrives de tilknyttede »nedlukninger«, da fabrikkerne hos både producenter og brugere af vulstfladjern af stål blev midlertidigt lukket.
Desuden anvendes vulstfladjern af stål primært i skibsbygningsindustrien, jf. betragtning 29.
I Unionen anvendes størstedelen af den pågældende vare i produktionen af krydstogtskibe og andre luksusfartøjer samt militære fartøjer.
En af konsekvenserne af covid19-pandemien var en opbremsning i ordrerne på og produktionen af luksusfartøjer, hvilket havde en kraftig indvirkning på produktionen af vulstfladjern af stål.
Selv om forbruget er steget siden 2020, er det stadig langt fra niveauet før pandemien.
4.3.
Import fra de pågældende lande
4.3.1.
Kumulativ vurdering af virkningerne af importen fra de pågældende lande
(150) Kommissionen undersøgte, om importen af vulstfladjern af stål med oprindelse i de pågældende lande burde vurderes kumulativt i overensstemmelse med grundforordningens artikel 3, stk.
4.
(151) Den dumpingmargen, der blev fastsat for importen fra Kina og Tyrkiet, lå over minimalgrænsen i grundforordningens artikel 9, stk. 3.
Importmængden fra hvert af de pågældende lande var ikke ubetydelig, jf. grundforordningens artikel 5, stk. 7.
Markedsandelene i undersøgelsesperioden var på henholdsvis [4,0-6,0] % og [53,0-58,0] %.
(152) Konkurrencebetingelserne mellem dumpingimporten fra Kina og Tyrkiet og den samme vare var meget ens.
Nærmere bestemt konkurrerede de importerede varer med hinanden og med vulstfladjern af stål fremstillet i Unionen, fordi de skal opfylde de samme tekniske standarder og certificeres af de samme institutioner, før de kan anvendes til deres tiltænkte endelige anvendelsesformål.
Vulstfladjern af stål fra alle kilder sælges gennem de samme salgskanaler og til lignende kundekategorier.
Skibsværfter anvender samme typer vulstfladjern af stål til samme formål og skelner kun mellem varens tekniske aspekter (f.eks.
bredde, længde, stålkvalitet osv.) og ikke varens oprindelse.
(153) Kriterierne i grundforordningens artikel 3, stk.
4, var således opfyldt, og importen fra Kina og Tyrkiet blev undersøgt kumulativt med henblik på konstateringen af skade.